b'\n_START_ARTICLE_\nBhopalska nesre\xc4\x8da\n_START_PARAGRAPH_\nBhopalska nesre\xc4\x8da (imenovana tudi plinska tragedija v Bhopalu) velja za najhuj\xc5\xa1o industrijsko nesre\xc4\x8do na svetu. Zgodila se je v no\xc4\x8di iz 2. na 3. december leta 1984 v Bhopalu, v tovarni pesticidov Union Carbide India Limited (UCIL) v Madja Prade\xc5\xa1 v Indiji._NEWLINE_Izpustu strupenega plina metil izocianata in drugih kemikalij iz tovarne je bilo izpostavljeno ve\xc4\x8d sto tiso\xc4\x8d ljudi. Ocene glede smrtnih \xc5\xbertev se razlikujejo. Prva uradna potrditev takoj\xc5\xa1njih smrtnih \xc5\xbertev je bila 2.256 ljudi in vlada iz Madja Prade\xc5\xa1 je potrdila, da je v nesre\xc4\x8di umrlo 3.787 ljudi. Ostale vladne organizacije so ocenile, da je smrtonosni plin terjal pribli\xc5\xbeno 15.000 \xc5\xbertev, drugi pa ocenjujejo, da je 3.000 ljudi umrlo v nekaj tednih, naslednjih 8.000 ljudi pa je umrlo od bolezni, povezanih s strupenim plinom. Vlada je leta 2006 potrdila, da je uhajanje plina povzro\xc4\x8dilo 558.125 po\xc5\xa1kodb, vklju\xc4\x8dno z 38.478 za\xc4\x8dasnimi in delnimi ter 3.900 hudimi in trajnimi po\xc5\xa1kodbami._NEWLINE_UCIL je bilo indijsko h\xc4\x8derinsko podjetje korporacije Union Carbide (UCC). Leta 1994 je vrhovno sodi\xc5\xa1\xc4\x8de v Indiji dovolilo korporaciji Union Carbide, da je prodala 50,9\xc2\xa0% delnic. Tovarna Bhopal je bila prodana McLeod Russelu (Indija) d.o.o. UCC je leta 2001 kupila tovarna Dow Chemical._NEWLINE_Na Manhattnu (ZDA) in v Indiji v Bhopalu so na okro\xc5\xbenem sodi\xc5\xa1\xc4\x8du v teku civilni in kriminalni postopki, ki vklju\xc4\x8dujejo UCC, zaposlene na UCIL in Andersona Warrena, ki je bil v \xc4\x8dasu nesre\xc4\x8de direktor UCC. Junija 2010 je bilo sedem nekdanjih zaposlenih, vklju\xc4\x8dno z nekdanjim predsednikom UCIL v Bhopalu, obsojenih za povzro\xc4\x8ditev smrti iz malomarnosti. Obsojeni so bili na dve leti zapora in na pla\xc4\x8dilo globe v vrednosti $2.000, kar je najve\xc4\x8dja kazen, dovoljena po zakonu. Obsojen je bil \xc5\xa1e en nekdanji zaposleni, ki pa je umrl pred sodbo.\n_START_SECTION_\nJavne informacije\n_START_PARAGRAPH_\nVeliko \xc5\xa1pekulacij je nastalo v \xc4\x8dasu po nesre\xc4\x8di. Zaprtje tovarne pred tujci (tudi UCC), ki ga je odredila indijska vlada ter nedostopnost do objave podatkov javnosti sta \xc5\xa1e prispevala k vsesplo\xc5\xa1ni zmedi. Zbor za znanstveno in industrijsko raziskovanje (CSIR) je imel do leta 1994 prepoved objave njihovih podatkov o raziskavah o u\xc4\x8dinkih strupenega plina na zdravje. Prvotno preiskavo sta v celoti izvedla CSIR in CBI (Osrednji raziskovalni urad).\n_START_SECTION_\nProces proizvodnje\n_START_PARAGRAPH_\nUCC je proizvedel karbaril z uporabo metil izocianata kot posrednika. Po tem, ko je bila tovarna v Bhopalu zgrajena, so drugi proizvajalci vklju\xc4\x8dno z Bayer proizvajali karbaril brez MIC, \xc4\x8deprav je bila predelava veliko dra\xc5\xbeja. Vendar, Bayer uporablja tudi UCC-jev proces v kemi\xc4\x8dni tovarni, ki je bila neko\xc4\x8d v lasti UCC-ja na in\xc5\xa1titutu v Zahodni Virginiji v ZDA.\n_START_SECTION_\nOstali dejavniki, ki so prispevali k nesre\xc4\x8di\n_START_PARAGRAPH_\nOstali dejavniki, ki so bili odkriti pri poizvedbi, vklju\xc4\x8dujejo: uporaba bolj nevarne metode proizvoda pesticida, velika shramba metil izocianata, lokacija tovarne v bli\xc5\xbeini gosto naseljenega obmo\xc4\x8dja, zmanj\xc5\xa1ane zahteve po varnostnih ukrepih in odvisnost od ro\xc4\x8dnih operacij._NEWLINE_Ugotovljene so bile tudi napake pri nesposobnosti vodenju obrata - pomanjkanje izu\xc4\x8denih operaterjev, zmanj\xc5\xa1anje varnosti,nezadostno vzdr\xc5\xbeevanje in nezadovoljivi na\xc4\x8drti pri re\xc5\xa1evanju nesre\xc4\x8de._NEWLINE_Kemi\xc4\x8dni proces, uporabljen v tovarni Bhopal, je sinteziral metilamin s fosgenom za pridobitev MIC (metil izocianat), ki je bil nato reagiran z 1-naftolom, da proizvede kon\xc4\x8dni produkt, karbaril. Ta pot pridobitve se razlikuje od drugih MIC pridobivanj, ki so jih uporabljali drugje, pri katerih so uporabljene enake surovine, vendar pa v druga\xc4\x8dnem zaporedju. S fosgenom so najprej reagirali naftol, za pridobitev kloroformata, ki je bil nato sinteziran z metilaminom. V zgodnih 80. letih 20. stoletja je povpra\xc5\xa1evanje za pesticide upadlo, vendar pa se je proizvodnja nadaljevala, kar je pripeljalo do kopi\xc4\x8denja neuporabljenega metil izocianata.\n_START_SECTION_\nDelovni pogoji\n_START_PARAGRAPH_\nPoizku\xc5\xa1anja, da se zmanj\xc5\xa1ajo stro\xc5\xa1ki, so vplivala na zaposlene v tovarni in njihove delovne pogoje. Kurzman zagovarja, da \xc2\xbbreduciranja pomenijo manj stroge kontrole kakovosti in tako ohlapnej\xc5\xa1e varnostne predpise. Pu\xc5\xa1\xc4\x8da cev? Ne je zamenjati, je bilo naro\xc4\x8deno zaposlenim.... MIC delavci potrebujejo ve\xc4\x8d izobra\xc5\xbeevanja? Lahko bi zmogli s slab\xc5\xa1imi. Napredovanja so bila zadr\xc5\xbeana, kar je mo\xc4\x8dno vplivalo na moralo zaposlenih in odhode nekaterih od najbolj usposobljenih drugam... Delavci so bili prisiljeni uporabljati angle\xc5\xa1ka navodila, \xc4\x8deprav jih je le malo imelo osnove tega jezika\xc2\xab._NEWLINE_Do leta 1984 je z MIC delalo le \xc5\xa1e \xc5\xa1est od dvanajstih operaterjev in tudi \xc5\xa1tevilo nadzornega osebja se je zmanj\xc5\xa1alo za pol. V no\xc4\x8dni izmeni ni bilo nikogar, ki bi kontroliral vzdr\xc5\xbeevanje in kontroliranje instrumentov je potekalo le vsaki dve uri, ne kot prej, ko je bilo potrebno preverjanje vsako uro. Zaposleni so se glede reduciranj prito\xc5\xbeili delovnemu sindikatu, vendar pa so bili ignorirani. Neki delavec je bil odpu\xc5\xa1\xc4\x8den po tem, ko je bil na petnajstdnevni gladovni stavki. 70\xc2\xa0% zaposlenih je bilo oglobljenih pred nesre\xc4\x8do, ker so zavrnili, da bodo odstopali od ustreznih varnostnih predpisov pod pritiskom s strani vodstva._NEWLINE_Poleg tega so nekateri opazovalci, kot npr. tisti, ki pi\xc5\xa1ejo \xc5\xa1tudije primerov za okoljevarstveno trgovanje, kot del Mandala projekta iz Ameri\xc5\xa1ke univerze, izpostavili problem resnega komunikacijskega problema med vodilnimi v UCC in njihovimi indijskimi operacijami, karakterizirano s \xc2\xbbstar\xc5\xa1evska podjetja so dvignila roko nad \xc4\x8dezoceanske operacije\xc2\xab\xc2\xa0in \xc2\xbbkulturne nepremagljivosti\xc2\xab. Kadrovsko vodenje politike je povzro\xc4\x8dilo izseljevanje kvalificiranih delavcev za bolj\xc5\xa1a in varnej\xc5\xa1a delovna mesta.\n_START_SECTION_\nOprema in varnostni predpisi\n_START_PARAGRAPH_\nLeta 1998 se je med civilnimi akcijskimi to\xc5\xbebami v Indiji izkazalo, da so bile za razliko od UCC tovarn v ZDA, h\xc4\x8derinske tovarne v Indiji popolnoma nepripravljene za probleme. Nobenih akcijskih na\xc4\x8drtov ni bilo zagotovljenih, v primeru nesre\xc4\x8de, tak\xc5\xa1nih razse\xc5\xbenosti. To vklju\xc4\x8duje tudi neobve\xc5\xa1\xc4\x8danje lokalnih avtoritet za koli\xc4\x8dine nevarnih kemikalij, ki so jih uporabljali in proizvajali v tovarni Bhopal._NEWLINE_Alarmi v shranjevalnikih, ki so vsebovali MIC, niso delovali \xc5\xbee \xc5\xa1tiri leta._NEWLINE_Bil je le \xc5\xa1e en ro\xc4\x8dni pomo\xc5\xbeni sistem, v primerjavi s \xc5\xa1tiri stopenjskim pomo\xc5\xbenim sistemom v ZDA._NEWLINE_Gorilni stolp in pralnik plinov sta bila neuporabna \xc5\xbee pet mesecev pred nesre\xc4\x8do. Pralnik plinov torej uhajajo\xc4\x8dih plinov ni obdelal z natrijevim hidroksidom (kavsti\xc4\x8dna soda), kar bi lahko zni\xc5\xbealo koncentracijo plina na varno stopnjo. Tudi \xc4\x8de bi pralnik deloval, po Weir, preiskave po nesre\xc4\x8di ka\xc5\xbeejo, da je bila najve\xc4\x8dja vrednost pritiska, ki ga je zmogel pralnik preslaba, saj bi lahko iz\xc4\x8drpal le 1/4 plina, ki je bil prisoten pri nesre\xc4\x8di. V nadaljevanju, tudi gorilni stolp je bil nepravilno zasnovan in bi lahko predelal le 1/4 plina, ki je bil izpu\xc5\xa1\xc4\x8den leta 1984._NEWLINE_Da bi zmanj\xc5\xa1ali stro\xc5\xa1ke energije, je bil hladilni sistem, ki je bil zasnovan, da prepre\xc4\x8duje izhlapevanje MICja, izklopljen- MIC je bil na 20\xc2\xa0\xc2\xb0C (sobna temperatura) in ne na priporo\xc4\x8denih 4,5\xc2\xa0\xc2\xb0C. Nekateri hladilni sistemi so bili uporabljeni drugje._NEWLINE_Parni bojler, namenjen za \xc4\x8di\xc5\xa1\xc4\x8denje cevi, ni bil v uporabi iz neznanih razlogov._NEWLINE_Varnostni ventili, ki bi prepre\xc4\x8dili, da voda iz cevi ne bi pu\xc5\xa1\xc4\x8dala v MIC rezervoarje, niso bili vstavljeni, zaradi neustreznosti le teh. Njihovo nevgradnjo so izpustili iz kontrolnega lista._NEWLINE_Pritisk vode je bil preslab, da bi razpr\xc5\xa1il uhajajo\xc4\x8de pline iz zaloge. Ni mogel pr\xc5\xa1iti dovolj visoko, da bi zmanj\xc5\xa1al koncentracijo uhajajo\xc4\x8dih plinov._NEWLINE_Po mnenju upraviteljev je bil merilni instrument za pritisk v MIC rezervoarjih v okvari \xc5\xbee pribli\xc5\xbeno en teden. Uporabljali so druge rezervoarje, namesto da bi popravili pokvarjenega. Nara\xc5\xa1\xc4\x8danje temperature in pritiska je bil verjetno glavni vzrok za koli\xc4\x8dino izpu\xc5\xa1\xc4\x8denega plina. UCCjeve preiskovalne \xc5\xa1tudije so ovrgle to hipotezo. V no\xc4\x8di nesre\xc4\x8de so ugotovili, da je voda pri\xc5\xa1la v rezervoar. Zaposleni so kljub temu uspeli premostiti eno tono MICja v reakcijsko posodo s povi\xc5\xa1anjem pritiska v rezervoarju 610, z upanjem, da so problem re\xc5\xa1ili._NEWLINE_V uporabi so bili ventili iz jekla z ogljikom (ogljikovo jeklo), \xc4\x8deprav tak\xc5\xa1ni ventili v stiku s kislino, rjavijo. Najden je bil tudi del ventila, ki je prepu\xc5\xa1\xc4\x8dal vodo, katera je pri\xc5\xa1la v MIC shranjevalnike. Ventil na cevi ni bil popravljen, zaradi prepri\xc4\x8danja, da bi popravilo vzelo preve\xc4\x8d \xc4\x8dasa in povzro\xc4\x8dilo preve\xc4\x8d izdatkov._NEWLINE_UCC je priznala, da v no\xc4\x8di nesre\xc4\x8de ni bilo nobenih varnostnih sistemov, ki bi delovali._NEWLINE_Zasnova MIC tovarne je bila, z upo\xc5\xa1tevanjem vladnih navodil, \xc2\xbbindializirana\xc2\xab, s strani UCIL in\xc5\xbeenirjev, z maksimiranjem uporabe domorodnih surovin. Ugledna indijska podjetja, kot so: Humphreys in Glasgow svetovanje, so bili glavni svetovalci, Larsen in Toubro so proizvedli MIC rezervoarje in Taylor of India so izdelali potrebne instrumente.\n_START_SECTION_\nNesre\xc4\x8da\n_START_PARAGRAPH_\nNovembra 1984 ve\xc4\x8dina varnostnih sistemov ni delovala. Veliko ventilov in cevi je bilo v slabem stanju. Rezervoar 610 je vseboval 42 ton MICja, veliko ve\xc4\x8d kot so ga dovoljevali varnostni predpisi. V no\xc4\x8di iz 2. na 3. december je ve\xc4\x8dja koli\xc4\x8dina vode stekla v rezervoar 610. Termalni postopek se je za\xc4\x8del, kateremu je med drugimi prisostvovala \xc5\xa1e visoka temperatura. Reakcija je povzro\xc4\x8dila visoko nara\xc5\xa1\xc4\x8danje temperature v rezervoarju- nad 200\xc2\xa0\xc2\xb0C. To je spro\xc5\xbeilo varnostne ventile, kar je povzro\xc4\x8dilo uhajanje ve\xc4\x8dje koli\xc4\x8dine strupenih plinov. Prisotnost rjastega jekla na ceveh je \xc5\xa1e pospe\xc5\xa1ila \xc5\xa1irjenje. Znano je, da so delavci \xc4\x8distili cevi z vodo. Ni jim bilo naro\xc4\x8deno, da vanje vstavijo varnostne ventile. Zaradi tega in pa slabega vzdr\xc5\xbeevanja so zaposleni menili, da je mo\xc5\xbeno, da je voda vdrla v MIC rezervoar. UCC pa je mnenja, da je pri\xc5\xa1lo do sabota\xc5\xbee. Menijo, da je nezadovoljen delavec namerno priklopil cev na merilnik pritiska.\n_START_SECTION_\nKratkoro\xc4\x8dne zdravstvene posledice\n_START_PARAGRAPH_\nUhajanje je povzro\xc4\x8dilo veliko kratkoro\xc4\x8dnih zdravstvenih te\xc5\xbeav v okoli\xc5\xa1kih podro\xc4\x8djih. Poleg MICja, bi lahko plinski oblak vseboval \xc5\xa1e fosgen, hidrogen cianid, ogljikov oksid, nitrogenske okside, monometil amin, ogljikov dioksid, kateri pa je bil lahko proizveden v rezervoarju ali pa v ozra\xc4\x8dju._NEWLINE_Plinski oblak je bil sestavljen predvsem iz gostej\xc5\xa1ih materialov v zraku, ostal je nizko pri tleh in se raz\xc5\xa1iril po okolici. Prvotni u\xc4\x8dinki izpostavljenosti so bili ka\xc5\xa1ljanje, bruhanje, dra\xc5\xbeenje o\xc4\x8di in du\xc5\xa1enje. Ljudje so pobegnili stran od tovarne, saj so \xc5\xbee \xc4\x8dutili tak\xc5\xa1ne simptome. Tisti, ki so tekli, so inhalirali ve\xc4\x8d plina, kot pa tisti, ki so imeli vozila. Manj\xc5\xa1i in la\xc5\xbeji ljudje in pa otroci so inhalirali ve\xc4\x8dje koncentracije. Veliko ljudi je bilo pohojenih med tem, ko so posku\xc5\xa1ali zbe\xc5\xbeati._NEWLINE_Na tiso\xc4\x8de ljudi je podleglo posledicam do jutranjih ur. Bilo je veliko masovnih pogrebov in upepelitev, kot tudi odlaganj teles v reko Narmada. 170.000 ljudi je bilo zdravljenih v bolni\xc5\xa1nicah in za\xc4\x8dasnih zdravstvenih ustanovah. 2000 bivolov, koz in drugih \xc5\xbeivali je bilo najdenih in pokopanih. V nekaj dneh so listi na drevesih porumeneli in odpadli. Zaloge vode, vklju\xc4\x8dno s hrano, so postale omejene, dobavitelje pa je postalo strah za lastno varnost. Prepovedano je bilo tudi ribarjenje, kar je \xc5\xa1e bolj omejilo zaloge._NEWLINE_Vsega skupaj 36 okro\xc5\xbeij je bilo s strani vlade ozna\xc4\x8denih, da so bili izpostavljeni plinskemu oblaku; na ogro\xc5\xbeenemu podro\xc4\x8dju je \xc5\xbeivelo 520.000 ljudi. 200.000 teh ljudi je bilo mlaj\xc5\xa1ih od 15 let in 3000 je bilo nose\xc4\x8dnic. Leta 1991 je bilo potrjenih 3.928 smrtnih \xc5\xbertev. Neodvisne organizacije so zabele\xc5\xbeile 8000 smrti v prvih dneh. Ostale zabele\xc5\xbebe nihajo med 10.000 in 30.000 \xc5\xbertev. Od 100.000 do 200.000 ljudi pa je utrpelo trajne zdravstvene posledice razli\xc4\x8dnih stopenj._NEWLINE_Akutni simptomi so bili: peko\xc4\x8d ob\xc4\x8dutek na dihalih in o\xc4\x8deh, kr\xc4\x8di, zasoplost, bole\xc4\x8dine v \xc5\xbeelodcu in bruhanje. Vzroki smrti so bili: zadu\xc5\xa1itev, zastoji vitalnih organov in plju\xc4\x8dni edemi. Ugotovitve na obdukcijah so pokazale spremembe, ne samo v plju\xc4\x8dih, ampak tudi cerebralni edem, tubularna nekroza ledvic, zama\xc5\xa1\xc4\x8denost jeter in enteritis. Naraslo je rojstvo mrtvih otrok in to, kar za 300\xc2\xa0% in pa smrti \xc5\xa1e nedono\xc5\xa1enih otrok za 200\xc2\xa0%.\n_START_SECTION_\nDebata o vodikovem cianidu\n_START_PARAGRAPH_\nAli je bil vodikov cianid prisoten v plinski me\xc5\xa1anici, je \xc5\xa1e vedno kotraverzno. MIC se pri izpostavljenosti visoki temperaturi, razgradi v vodikov cianid (HCN). Po Kullingu in Lorinu je pri +200\xc2\xa0\xc2\xb0C, 3\xc2\xa0% plina HCN. Vendar pa je po neki drugi znanstveni publikaciji re\xc4\x8deno, da za\xc4\x8dne MIC razpadati na HCN in druge snovi \xc5\xa1ele pri 400\xc2\xa0\xc2\xb0C. Koncentracija 300 pum lahko privede do takoj\xc5\xa1njega kolapsa._NEWLINE_Laboratorijske \xc5\xa1tudije znanstvenikov CSRIja in UCCja ne ka\xc5\xbeejo na to, da bi v plinski me\xc5\xa1anici zaznali kaj HCNja ali njegovih stranskih produktov. Kemi\xc4\x8dno je HCN znan po tem, da se izredno dobro odzove z MIC. Znan je tudi po tem, da reagira z \xc5\xbeveplovo kislino, amonijakom in metilaminom (tudi proizveden v shranjevalniku 610 med reakcijo vode in kloroforma) in tudi sam s sabo pod kislimi pogoji, da oblikuje trimer HCNja, imenovan triazen. Nobenih HCN stranskih produktov ni bilo zaznanih v ostankih shranjevalnika._NEWLINE_Intravenozna injekcija protistrupa natrijevega tiosulfata (Na\xe2\x82\x82S\xe2\x82\x82O\xe2\x82\x83) pove\xc4\x8da stopnjo spremembe cianida v nestrupen tiocianat. Zdravljenje je bilo predlagano \xc5\xbee zgodaj po nesre\xc4\x8di, vendar pa se je zaradi zmede v zdravstvenih ustanovah, tak\xc5\xa1no zdravljenje pri\xc4\x8delo \xc5\xa1ele junija 1985.\n_START_SECTION_\nDolgoro\xc4\x8dne zdravstvene posledice\n_START_PARAGRAPH_\nOcenjeno je, da je med 100.000 in 200.000 ljudi utrpelo dolgoro\xc4\x8dne zdravstvene po\xc5\xa1kodbe. Zabele\xc5\xbeeni simptomi: so problemi z o\xc4\x8dmi, problemi z dihali, imunske in nevrolo\xc5\xa1ke nepravilnosti, sr\xc4\x8dne odpovedi in sekundarne po\xc5\xa1kodbe plju\xc4\x8d, reprodukcijske te\xc5\xbeave in prirojene okvare med otroci. Indijska vlada in UCC zanikata, da so permanentne po\xc5\xa1kodbe posledica MICja in drugih plinov.\n_START_SECTION_\nSanacija okolja\n_START_PARAGRAPH_\nPo zaprtju tovarne med letoma 1985-1986 so bile cevi, bobni in cisterne o\xc4\x8di\xc5\xa1\xc4\x8dene in prodane. MIC in plo\xc5\xa1\xc4\x8dadi so \xc5\xa1e vedno tam in slu\xc5\xbeijo kot skladi\xc5\xa1\xc4\x8de za razli\xc4\x8dne ostanke. Izolacijski material odpada in se \xc5\xa1iri._NEWLINE_Obmo\xc4\x8dje okoli plo\xc5\xa1\xc4\x8dadi je slu\xc5\xbeilo kot obmo\xc4\x8dje za odlaganje nevarnih kemikalij. Leta 1982 je bilo potrebno zapustiti neke vrste vodnjak, ki je bil v bli\xc5\xbeini tovarne UUC. Laboratorijski testi UUC-ja so leta 1989 pokazali, da so tla in voda v vzorcih iz bli\xc5\xbeine in notranjosti obrata strupeni za ribe. Tudi druge \xc5\xa1tevilne \xc5\xa1tudije so pokazale, da so na obmo\xc4\x8dju onesna\xc5\xbeena tla in podzemna voda._NEWLINE_Znane sestavine v plinskem oblaku so naftol, naftalen, pesticid karbaril, ostanki katrana, \xc5\xbeivo srebro, strupeni organski kloridi, hlapljive sestavine organskih kloridov, krom, baker, nikelj, svinec, heksakloroetan,heksaklorobutadien in pesticid heksakloroheksan._NEWLINE_Za zagotovitev varne pitne vode za prebivalce v okolici UCC tovarne je bila pripravljena shema za izbolj\xc5\xa1anje oskrbe z vodo._NEWLINE_Decembra leta 2008 je vi\xc5\xa1je sodi\xc5\xa1\xc4\x8de zvezne dr\xc5\xbeave Madja Prade\xc5\xa1 odlo\xc4\x8dilo, da morajo strupene odpadke se\xc5\xbegati v mestu Ankle\xc5\xa1var v Gud\xc5\xbearatu.\n_START_SECTION_\nObramba Union Carbid-a\n_START_PARAGRAPH_\nUnion Carbide, ki je zdaj v lasti Dow Chemical Company, je na svoji spletni strani zanikal obto\xc5\xbebe, ki so se nana\xc5\xa1ale na tragedijo. Podjetje je prepri\xc4\x8dano, da je pri\xc5\xa1lo do nesre\xc4\x8de zaradi sabota\xc5\xbee, ker so bili varnostni sistemi vzpostavljeni in operativni. Poudarja pa tudi, da so storili vse, za laj\xc5\xa1anje trpljenja ljudi po nesre\xc4\x8di.\n_START_SECTION_\nPreiskava morebitne sabota\xc5\xbee\n_START_PARAGRAPH_\nTeorije o tem kako naj bi voda vstopila v rezervoar se razlikujejo. V tistem \xc4\x8dasu so delavci \xc4\x8distili zama\xc5\xa1ene cevi z vodo, le nekaj metrov stan od rezervoarja. Delavci menijo, da je bil vstop vode v rezervoar mogo\xc4\x8d, med \xc4\x8di\xc5\xa1\xc4\x8denjem, ker niso uporabili pomo\xc5\xbenih cevi, katerim so pu\xc5\xa1\xc4\x8dali ventili, kar pomeni da rezervoar ni bil pod pritiskom. Voda, ki ni pravilno odtekala skozi odzra\xc4\x8devalni ventil, se je nakopi\xc4\x8dila v ceveh, je narasla in se po drugih ceveh zlila v posodo za shranjevanje MIC-a. Ko se je vode zbralo do vi\xc5\xa1ine 6 metrov (20 \xc4\x8devljev), je mo\xc5\xbeno da je odtekla nazaj v sistem. Druga mo\xc5\xbenost pa je, da se je voda vrnila v sistem preko sistema, ki je bil \xc5\xa1ele pred kratkim priklju\xc4\x8den "jumper line". Indijski znanstveniki predvidevajo , da je bil ta sistem napa\xc4\x8dno zasnovan. Nobene od vstopnih poti vode v sistem, ni bilo mogo\xc4\x8de ponoviti pri testiranju s strani Osrednjega raziskovalnega urada (CBI) in UCIL in\xc5\xbeenirjev._NEWLINE_Podjetje navaja rezultate preiskave, ki jih je opravilo in\xc5\xbeenirsko podjetje Arthur D. Little, katero je ugotovilo, da je lahko en sam delavec, namerno in prikrito pove\xc4\x8dal koli\xc4\x8dino vode v rezervoarju MIC, s tem da je odstranil merilnik pritiska, voda pa je nara\xc5\xa1\xc4\x8dala preko dovoljene meje. Podjetje Carbide trdi, da odve\xc4\x8dna voda ni pri\xc5\xa1la v rezervoar po nesre\xc4\x8di, varnostni sistemi pa niso zasnovani za primer sabota\xc5\xbee. V dokumentih Arthur D. Littla je razvidno, da sta posku\xc5\xa1ala Osrednji raziskovalni urad in UCIL, za vzrok nesre\xc4\x8de predpostaviti hipotezo, da je voda v rezervoar pri\xc5\xa1la pri pranju cevi. Te teorije so bile ovr\xc5\xbeene. UCC-jevi preizkovalci so ugotovili \xc5\xa1tevilne prirejene zapise, da bi se zakril incident, preiskavo pa je ovirala tudi indijska vlada, da ne bi pri\xc5\xa1lo do pregona odgovornega delavca in ugotovitve njegove domnevne malomarnosti pri delu.\n_START_SECTION_\nVpra\xc5\xa1anje varnosti in opreme\n_START_PARAGRAPH_\nPodjetje je zanikalo trditev, da so ventili pri rezervoarju slabo tesnili in ima dokumentiran dokaz iz preiskave po nesre\xc4\x8di, da je bil ventil poleg vode za pranje, zaprt in je tesnil. Poleg tega je bil vzpostavljen varnostni sistem, kateri bi prepre\xc4\x8dil nenadzorovan vstop vode v rezervoar. Carbide navaja, da so bila vsa vpra\xc5\xa1anja, ki se nana\xc5\xa1ajo na varnost leta 1982 re\xc5\xa1ena pred letom 1984 in, da nih\xc4\x8de od njih ni bil vpleten v nesre\xc4\x8do._NEWLINE_Podjetje je priznalo, da varnostni sistem ne bi mogel prepre\xc4\x8diti kemi\xc4\x8dne reakcije tak\xc5\xa1nih razse\xc5\xbenosti, ki jo je povzro\xc4\x8dilo pu\xc5\xa1\xc4\x8danje plina. V Caribe pri na\xc4\x8drtovanju varnostnega sistema, ni bila vklju\xc4\x8dena mo\xc5\xbenost kemi\xc4\x8dne reakcije tak\xc5\xa1nih razse\xc5\xbenosti, ker je imel rezervoar plina sistem, ki samodejno prepre\xc4\x8duje vstop tako velike koli\xc4\x8dine vode. Namesto tega trdijo, da je delavec s sabota\xc5\xbeo prepre\xc4\x8dil brezhibno delovanje sistema, kar je bil vzrok za tragedijo.\n_START_SECTION_\nDolgoro\xc4\x8dne posledice\n_START_PARAGRAPH_\nPravni postopki proti Union Carbidu se nana\xc5\xa1ajo predvsem na odpravljanje posledic nesre\xc4\x8de. Postavljajo pa se tudi druga vpra\xc5\xa1anja, ki se nana\xc5\xa1ajo na te\xc5\xbeave s \xc5\xa1e vedno trajajo\xc4\x8do kontaminacijo teko\xc4\x8din in sistem \xc4\x8di\xc5\xa1\xc4\x8denja, katerega uporablja Union Carbide, ter z 2004 potegav\xc5\xa1\xc4\x8dino.\n_START_SECTION_\nPravni postopki proti Union Carbidu\n_START_PARAGRAPH_\nPravni postopki, ki vklju\xc4\x8dujejo UCC, ameri\xc5\xa1ko in indijsko vlado, lokalne oblasti v Bhopalu in \xc5\xbertve nesre\xc4\x8de, so se za\xc4\x8deli takoj po nesre\xc4\x8di.\n_START_SECTION_\nSodni postopki\n_START_PARAGRAPH_\n14. decembra 1984 je predsednik in generalni direktor Union Carbida, Warren Anderson, poslal zagotovilo ameri\xc5\xa1kemu kongresu, s poudarkom \xc2\xbbo zavzemanju za varnost\xc2\xab, da se tak\xc5\xa1na nesre\xc4\x8da ne more ponoviti. Indijska vlada pa je marca 1985 sprejela zakon Bhopalska plinska nesre\xc4\x8da, ki deluje kot pravni zastopnik \xc5\xbertev nesre\xc4\x8de, s tem pa za\xc4\x8dela pravni postopek._NEWLINE_Leta 1985 je demokrat Henry Waxman (Kalifornija) pozval ameri\xc5\xa1ko vlado k preiskavi Bhopalske nesre\xc4\x8de, kar je povzro\xc4\x8dilo spremembo v zakonodaji ZDA, o izpu\xc5\xa1\xc4\x8danju strupenih kemikalijah v Zdru\xc5\xbeenih dr\xc5\xbeavah Amerike._NEWLINE_Marca 1986 je Union Carbide predlagala poravnavo odvetnikom v ZDA za to\xc5\xbee\xc4\x8de stranke v vi\xc5\xa1ini 350.000.000 USD in 20-letni sklad za \xc5\xbertve Bhopala v vi\xc5\xa1ini 500-600 milijonov USD. V maju je bilo sojenje preneseno iz ZDA v Indijo; ZDA so se prito\xc5\xbeila na to odlo\xc4\x8ditev leta 1987, \xc4\x8de\xc5\xa1 da je UCIL lo\xc4\x8den subjekt in ni last indijske dr\xc5\xbeave. Sodnik v ZDA je odobril zahtevo UCC, da primer prevzame Indija. To je pomenilo, da ima na podlagi zvezne zakonodaje v ZDA, Indija pristojnosti za razsodbo._NEWLINE_Pravda v Indiji se je nadaljevala do obdobja 1988. Indijska vlada je na Indijskem vrhovnem sodi\xc5\xa1\xc4\x8du od UCC terjala 350.000.000 USD. Dogovarjanja o poravnavi so se za\xc4\x8dela novembra 1988. Kon\xc4\x8dne izvensodne poravnave pa so se na sodi\xc5\xa1\xc4\x8du dore\xc4\x8dene leta 1989: Union Carbide se je strinjal s pla\xc4\x8dilom 470.000.000 USD za \xc5\xa1kodo, ki je nastala v nesre\xc4\x8di v Bhopalu, to je 15\xc2\xa0% od prvotnega zahtevanega zneska. Do konca oktobra leta 2003 je bilo iz Bhopalskega sklada, za posledice tragedije in rehabilitacijo izpla\xc4\x8dano za 554.895 $ od\xc5\xa1kodnin in 15.310 $ nadomestil svojcem umrlih. Povpre\xc4\x8den znesek dru\xc5\xbeini umrlega je zna\xc5\xa1al 2.200 USD._NEWLINE_Skozi leto 1990 je Indijsko vrhovno sodi\xc5\xa1\xc4\x8de obravnavalo prito\xc5\xbebe zoper poravnavo (pojavljale so tudi peticije). Leta 1991 pa je vrhovno sodi\xc5\xa1\xc4\x8de potrdilo originalno poravnavo v vi\xc5\xa1ini 470.000.000 USD in ovrglo peticije, ki so \xc5\xbeelele spodbijati prvoten dogovor o poravnavi. Sodi\xc5\xa1\xc4\x8de je odredilo indijski vladi, da mora kriti stro\xc5\xa1ke zavarovanja 100.000 osebam, katerim se lahko kasneje poka\xc5\xbeejo simptomi nesre\xc4\x8de, kriti pa mora tudi primankljaj v skladu Bhopalske bolni\xc5\xa1nice v vrednosti 17.000.000 USD, za posebno obravnavo \xc5\xbertev nesre\xc4\x8de. Podjetje se je s tem strinjalo.\n_START_SECTION_\nObto\xc5\xbebe proti Warrenu Andersonu in drugim\n_START_PARAGRAPH_\nUCC predsednik in direktor Warren Anderson je bil aretiran in izpu\xc5\xa1\xc4\x8den proti var\xc5\xa1\xc4\x8dini, ko ga je prijela Madhya Pradesh policija v Bhopalu 7. decembra 1984. Aretacija, ki je potekala na letali\xc5\xa1\xc4\x8du, je zagotovila varnost Andersonu pred bhopalsko skupnostjo. Anderson je bil sprejet v hi\xc5\xa1o UCC je, od tam je bil izpu\xc5\xa1\xc4\x8den \xc5\xa1est ur kasneje po pla\xc4\x8dilu 2.100 $ var\xc5\xa1\xc4\x8dine in odletel z vladnim letalom. Indijska vlada je leta 1987 pozvala Andersona, osem drugih izvr\xc5\xa1nih direktorjev in dve podru\xc5\xbenici dru\xc5\xbebe, naj se zglasijo na indijskem sodi\xc5\xa1\xc4\x8du, kjer bodo obto\xc5\xbeeni umora. UCC se je uprla, reko\xc4\x8d da podjetje ni v indijski pristojnosti._NEWLINE_Leta 1991 so lokalne bhopalske oblasti obto\xc5\xbeile Andersona, ki se je upokojil leta 1986, z ubojem. To je zlo\xc4\x8din, za katerega je maksimalna zagotovljena kazen 10 let zapora. Ker se ni zglasil na sodi\xc5\xa1\xc4\x8du, kjer je bil glavni obto\xc5\xbeenec ve\xc4\x8dkratnih umorov, je bil 1. februarja 1992, pod vodstvom na\xc4\x8delnika pravosodnega bhopalskega magistrata, progla\xc5\xa1en za ube\xc5\xbenika pred pravico. Indijski vladi so bili dani ukazi, da naj v ZDA po\xc5\xa1ljejo poziv za izro\xc4\x8ditev._NEWLINE_Vrhovno sodi\xc5\xa1\xc4\x8de ZDA je zavrnilo obravnavo odlo\xc4\x8dbe, ki so ga oktobra 1993 sprejela ni\xc5\xbeja federalna sodi\xc5\xa1\xc4\x8da, kar je pomenilo, da \xc5\xbertve bhopalske nesre\xc4\x8de ne morejo terjati od\xc5\xa1kodnine od ameri\xc5\xa1kega sodi\xc5\xa1\xc4\x8da._NEWLINE_Leta 2004 je indijsko vrhovno sodi\xc5\xa1\xc4\x8de ukazalo indijski vladi, da naj \xc5\xbertvam sprostijo vse ostale denarne od\xc5\xa1kodnine. Socialna komisija bhopalskih ponesre\xc4\x8dencev je septembra 2006 sporo\xc4\x8dila, da so vse pro\xc5\xa1nje in kompenzacije bile obravnavane in izpla\xc4\x8dane._NEWLINE_Leta 2006 je Drugo prito\xc5\xbebeno okro\xc5\xbeno sodi\xc5\xa1\xc4\x8de v New Yorku potrdilo razre\xc5\xa1itev \xc5\xa1e ostalih zahtev v primeru Bano proti UCC. Ta poteza je blokirala predloge to\xc5\xbee\xc4\x8dih strank in zahteve za od\xc5\xa1kodnine. Po mnenju UCCja je ta sodba potrdila dolgoletno UCCjevo stali\xc5\xa1\xc4\x8de in naredila vsemu konec, tako proceduralno kot vsebinsko vpra\xc5\xa1anja in prito\xc5\xbebe, ki so bile vlo\xc5\xbeene proti UCCju leta 1999, pod vodstvom Haseena Bi in drugih organizacij, ki so predstavljala prebivalce Bholpala._NEWLINE_Junija 2010 je bilo sedem nekdanjih delavcev h\xc4\x8denrinske dru\xc5\xbebe Union Carbide, indijske narodnosti in v 70ih letih njihove starosti, obsojenih na dve leti zapora zaradi smrti iz malomarnosti. Pla\xc4\x8dati so morali globo v vi\xc5\xa1ini 2.124.000.000 USD. Kmalu po razsodbi so bili izpu\xc5\xa1\xc4\x8deni proti pla\xc4\x8dilu var\xc5\xa1\xc4\x8dine. Imena obsojenih oseb so: Keshub Mahindra, nekdanji biv\xc5\xa1i predsednik Union Carbide Indija; V.P. Gokhale, generalni direktor; Kishore Kamdar, podpredsednik; J. Mukund, vodja del; S.P. Chowdhury, vodja proizvodnje; K.V. Shetty, nadzornik tovarne; and S.I. Qureshi, pomo\xc4\x8dnik vodje proizvodnje._NEWLINE_Zvezna skupinska to\xc5\xbeba, Sahu proti Union Carbidu je trenutno v obravnavi, v prito\xc5\xbebenem postopku pred prito\xc5\xbebenih sodi\xc5\xa1\xc4\x8dem v New Yorku. Spor temelji na od\xc5\xa1kodnini za telesne po\xc5\xa1kodbe in spremljanju zdravstvenega stanja in pomo\xc4\x8di pri \xc4\x8di\xc5\xa1\xc4\x8denju posledic oskrbe s pitno vodo za vsa stanovanjska obmo\xc4\x8dja v bli\xc5\xbeini tovarne. Veliko prito\xc5\xbeb, ki temeljijo na od\xc5\xa1kodninah, je prekinjenih zaradi \xc4\x8dakanja na izid prito\xc5\xbebe Sahu, pred zveznem okro\xc5\xbenem sodi\xc5\xa1\xc4\x8du v ju\xc5\xbenem delu New Yorka.\n_START_SECTION_\nProdaja Union Carbide India Limited\n_START_PARAGRAPH_\nUnion Carbide je prodala svojo indijsko h\xc4\x8derinsko podjetje, ki je upravljalo z Bhopalsko tovarno. Prodano je bilo leta 1994, korporaciji Everyday Industries India Limited.\n_START_SECTION_\nPridobitev Union Carbide, s strani podjetja Dow Chemical\n_START_PARAGRAPH_\nPodjetje Dow Chemical je kupilo UCC v letu 2001 za $10.3 milijarde. Podjetje Dow Chemical meni, da je z izpla\xc4\x8dilom UCCja, izpolnilo svojo finan\xc4\x8dno odgovornost za nesre\xc4\x8do.\n_START_SECTION_\nNadaljnja kontaminacija\n_START_PARAGRAPH_\nOpu\xc5\xa1\xc4\x8dene kemikalije v tovarni \xc5\xa1e vedno pu\xc5\xa1\xc4\x8dajo in onesna\xc5\xbeujejo podzemne vode. Ali kemikalije ogro\xc5\xbeajo zdravje, pa je \xc5\xa1e vedno predmet debate._NEWLINE_Onesna\xc5\xbeenja na obmo\xc4\x8dju mesta in okolice ni povzro\xc4\x8dil izpust plina. Okolica ob tovarni je bila uporabljena kot odlagali\xc5\xa1\xc4\x8de za nevarne kemikalije. Do leta 1982 so morali biti vodnjaki v bli\xc5\xbeini tovarne zapu\xc5\xa1\xc4\x8deni. Oblasti so leta 1991 obvestile, da je voda v ve\xc4\x8d kot 100 vodnjakih nepitna._NEWLINE_Laboratorijski testi UCCja so leta 1989 pokazali, da so vzorci tal in vode, vzeti iz bli\xc5\xbeine tovarne, strupeni za ribe. Poro\xc4\x8dali so, da je enaindvajset obmo\xc4\x8dij znotraj obrata, zelo onesna\xc5\xbeenih. Leta 1994 so poro\xc4\x8dali, da je bilo 21% prostorov tovarne, kontaminiranih s kemikalijami._NEWLINE_Preiskave prsti, podtalnice, vodnjakov in rastlin iz okolice UCIL tovarne, ki so jih izvajali Greenpeace in \xc5\xa1e drugi, so pokazale kontaminacijo okolice s strupenimi te\xc5\xbekimi kovinami in kemi\xc4\x8dnimi sestavinami._NEWLINE_Snovi najdene, glede na poro\xc4\x8dila, so: naftol, naftalen, Sevin, ostanki katrana, naftola, \xc5\xbeivo srebro, organski kloridi, krom, baker, nikelj, svinec, heksakloroetan, heksaklorobutadien, ostanki pesticidov HCH (BHC), hlapnih organskih spojin in halogenih organskih snovi. Mnoge od teh onesna\xc5\xbeevalcev so na\xc5\xa1li tudi v materinem mleku._NEWLINE_Leta 2002 je preiskava pokazala prisotnost toksinov, vklju\xc4\x8dno z \xc5\xbeivim srebrom, tudi svinec, 1,3,5 triklorobenzen, diklorometan in kloroform, v mleku doje\xc4\x8de matere. Testi vode iz vodnjakov in podtalnice v okoli\xc5\xa1kih krajih iz leta 1999, so pokazali, da so meje \xc5\xbeivega srebra 20.000 krat vi\xc5\xa1je, od pri\xc4\x8dakovanih rezultatov; v zemlji so bile prisotne te\xc5\xbeke kovine in organski kloridi. Ameri\xc5\xa1ka okoljevarstvena agencija (EPA) je odkrila tudi kemikalije, ki so bile povezane s povzro\xc4\x8ditvijo raka, kot tudi trikloroetan, ki je znan, da zavira razvoj fetusa, ki je bil 50 krat vi\xc5\xa1ji od dovoljene meje._NEWLINE_V raziskovalni oddaji na BBC Radiju 5, 14. novembra 2004, so poro\xc4\x8dali, da je lokacija \xc5\xa1e vedno kontaminirana s strupenimi snovmi, vklju\xc4\x8dno z benzenom heksakloridom in \xc5\xbeivim srebrom, ki jih imajo spravljene v odprtih sodih ali pa so se izgubili nekje pod zemljo. Vzorec pitne vode, vzet iz vodnjaka blizu tovarne, je pokazal znake kontaminacije, ki je bil 500 krat vi\xc5\xa1ji od maksimalne dovoljene meje, ki jo proporo\xc4\x8da Svetovna zdravstvena organizacija._NEWLINE_Leta 2009, en dan pred 25. obletnico nesre\xc4\x8de, je Center znanosti in okolja (CSE) iz Delhija, objavil najnovej\xc5\xa1e teste raziskave, ki ka\xc5\xbeejo, da podtalnica oddaljena od tovarne tudi do treh km, vsebuje 38.6 krat ve\xc4\x8d pesticidov kot dovoljujejo Indijski standardi._NEWLINE_BBC je vzel vzorec vode iz ob\xc4\x8dasno uporabljene vodne \xc4\x8drpalke, ki se nahaja severno od tovarne. Vzorec, testiran v Angliji, je vseboval 1000 krat ve\xc4\x8d tetraklorida, ki je rakotvoren strup, kot ga priporo\xc4\x8da Svetovna zdravstvena organizacija. To dokazuje, da je bila podtalnica onesna\xc5\xbeena zaradi strupov, ki so u\xc5\xa1li iz tovarne.\n_START_SECTION_\nO\xc4\x8ditki glede \xc4\x8distilne akcije\n_START_PARAGRAPH_\nOkoljevarstveniki so opozorili, da lahko kontaminacija povzro\xc4\x8di desetletno po\xc4\x8dasno zastrupljanje in bolezni, ki prizadenejo \xc5\xbeiv\xc4\x8dni sistem, jetra in ledvice pri ljudeh. Po mnenju aktivistov, obstajajo \xc5\xa1tudije, ki ka\xc5\xbeejo, da so stopnje raka in drugih te\xc5\xbeav visoke v regiji. Aktivisti so zahtevali, da Dow Chemicals po\xc4\x8disti strupeno odlagali\xc5\xa1\xc4\x8de in pritisnili na indijsko vlado, da od Dow Chemicals zahtevajo ve\xc4\x8d denarja. _NEWLINE_UCC navaja, da \xc2\xbbpo nesre\xc4\x8di je UCIL za\xc4\x8dela s \xc4\x8distino akcijo, pod nadzorom Indijske centralne in dr\xc5\xbeavne vladne organizacije\xc2\xab, katera se je nadaljevala po letu 1994, z naslednikom UCIL, ki je Everyday Idustries, do leta 1998. Po tem je \xc4\x8distilno akcijo prevzela oblast v Madja Prade\xc5\xa1u. Kritiki \xc4\x8distke, odvzeti od Carbida, kot so Internacionalna kampanja za pravico v Bhopalu, trdijo, da je bilo veliko notranjih presoj zamol\xc4\x8danih; dostopa ni imela niti indijska oblast. Verjamejo, da je Union Carbide nadaljevala s svojimi operacijami v Bhopalu vsaj do leta 1995, preko Hayarana, tudi po prodaji UCIL delnic. Naslednik, Everyday Industries, je nenadoma prepustil vodenje obmo\xc4\x8dja enemu oddelku dr\xc5\xbeavne vlade, med tem, ko so bili za \xc4\x8distilno akcijo, nadzorovani s strani drugega oddelka. Oblasti v Madja Prade\xc5\xa1 so naznanili, da bodo priganjali tako \xc2\xbbDow kot Everyday\xc2\xab, da izvedejo \xc4\x8distilno akcijo kot skupni "krivci"._NEWLINE_Naslednik, Eveready Industries India Limited (EIIL), je svoj 99-letni zakup zaklju\xc4\x8dila leta 1998 in prepustila nadzor nad okolico, dr\xc5\xbeavni vladi v Madja Prade\xc5\xa1. Trenutno vlada Madje Prade\xc5\xa1a posku\xc5\xa1a prisiliti Dow in EIIL, da financirata nadaljnjo \xc4\x8di\xc5\xa1\xc4\x8denje._NEWLINE_7. marca 2009 so se indijski znanstveniki (Indijski svet za medicinske raziskave) (ICMR) odlo\xc4\x8dili, da razi\xc5\xa1\xc4\x8dejo dolgoro\xc4\x8dne zdravstvene u\xc4\x8dinke nesre\xc4\x8de. \xc5\xa0tudije se bodo izvedle tudi zato, da ugotovijo ali so strupeni plini povzro\xc4\x8dili genetske motnje, nizko porodno te\xc5\xbeo, rast in razvoj bolezni, prirojene okvare in biolo\xc5\xa1ke znake MICja/ strupen plinski izpust.\n_START_SECTION_\nPotegav\xc5\xa1\xc4\x8dina sklada za poravnavo\n_START_PARAGRAPH_\nNa dvajseto obletnico nesre\xc4\x8de, 3.decembra 2004, je bil nek mo\xc5\xa1ki z imenom Jude Finisterra, ki je trdil da je predstavnik za Dowa, intervjujan na BBC World News. Trdil je, da je podjetje pristalo, da po\xc4\x8disti onesna\xc5\xbeeno obmo\xc4\x8dje in da se pogodi s tistimi, ki so bili v nesre\xc4\x8di po\xc5\xa1kodovani, za $12 milijard._NEWLINE_Takoj za tem, po 23 minutah, je delnica Dowa padla za 4,2%, kar je pomenilo 2 milijardi dolarjev izgube. Dow je hitro podala izjavo, da nimajo nobenega zaposlenega pod tem imenom, da je bil to nek prevarant, z nikakr\xc5\xa1no povezavo z Dowom, in da so bile njegove izjave potegav\xc5\xa1\xc4\x8dina. BBC je objavila popravek in opravi\xc4\x8dilo._NEWLINE_"Jude Finisterra" je bil dejansko Andy Bichlbaum, \xc4\x8dlan aktivisti\xc4\x8dne skupine potegav\xc5\xa1\xc4\x8din Yes Men. Leta 2002 je Yes Men v javnost izdal ponarejeno sporo\xc4\x8dilo, kjer pojasnjuje, zakaj Dow ni hotel prevzeti odgovornosti za nesre\xc4\x8do in ustanovil spletno stran, "DowEthics.com", ki je videti kot prava spletna stran Dowa, ampak s popravki, ki so se jim zdeli bolj pravilni o tem, kaj se je resni\xc4\x8dno zgodilo. Leta 2004, jih je novinar BBC kontaktiral preko po\xc5\xa1te in jih prosil za interviju, ki so ga z veseljem sprejeli. _NEWLINE_S prevzemom odgovornosti za potegav\xc5\xa1\xc4\x8dino, Bichlbaum razlaga kako je nastalo njegovo la\xc5\xbeno ime: "Sveti Juda je glavni svetnik nemogo\xc4\x8dih stvari in Finisterra pomeni konec sveta". Ta pristop je uporabil, da je privabil pozornost medijskega sveta, da bi pokazal, kako bi Dow lahko pomagal.Democracy Now!_NEWLINE_Potem ko je bil prvotni intervjuju razkrit, kot potegav\xc5\xa1\xc4\x8dina, se je Bichlbaum pojavil v nadaljnjem intervjuju v Angliji na Channel 4 News. V intervjuju je bil ve\xc4\x8dkrat vpra\xc5\xa1an, \xc4\x8de je upo\xc5\xa1teval \xc4\x8dustva in reakcije ljudi v Bhopalu pri izdelavi potegav\xc5\xa1\xc4\x8dine. Kakor je povedal novinar, "je bilo veliko ljudi v solzah", potem ko so izvedeli za potegav\xc5\xa1\xc4\x8dino. Bichlbaum je dejal, da je, to kar je naredil on minimalno, proti temu za kar so bili zaslu\xc5\xbeni pri Dow. V filmu leta 2009 Yes Men Fix World, so Yes Men odpotovali v Bhopal, z namenom, da bi ocenili javno mnenje o njihovi potegav\xc5\xa1\xc4\x8dina, in se \xc4\x8dudili, da so bili prebivalci hvale\xc5\xbeni za prizadevanja in da bi svet opozorili na odgovornost velikih podjetij.\n_START_SECTION_\nPodatki za leto 2010\n_START_PARAGRAPH_\n7. junija, je bilo osem UCILovih voditeljev, vklju\xc4\x8dno z nekdanjim predsednikom Keshub Mahindra, obsojenih na dve leti zapora zaradi kaznivih dejanj iz malomarnosti. Zoper kazni so bile vlo\xc5\xbeene prito\xc5\xbebe._NEWLINE_24. junija je glavni \xc5\xa1tab Indijske vlade odobril paket pomo\xc4\x8di. Ta se bo financiral iz dajatev indijskih davkopla\xc4\x8devalcev, preko indijske vlade. _NEWLINE_19. avgusta, je namestnik ameri\xc5\xa1kega svetovalca za nacionalno varnost Michael Froman dejal, da bi nadaljnjo preganjanje v Bhopalskem primeru, imelo negativni u\xc4\x8dinek na nalo\xc5\xbebe ZDA._NEWLINE_20. avgusta 2010, je zunanje ministrstvo Zdru\xc5\xbeenih dr\xc5\xbeav Amerike objavilo, da je Bhopalska nesre\xc4\x8da, pravno zaklju\xc4\x8dena.'